Document ID: /roh_data/filtered/fineweb-2-filterrobots_roh.jsonl.gz/56508

La manadra dal project da fusiun, Monika Lorez-Meuli ha ditg ch'ella haja grond plaschair dal resultat cura ch'ella ha annunzià quest ad RTR. Il resultat è stà cler en tut las vischnancas, cunzunt tar Spleia e Valragn.
Resultats da las votaziuns
|Vischnanca||Gea||Na|
|Valragn||23||7|
|Nufenen||39||21|
|Spleia||70||2|
Malgrà che la suprastanza da Nufenen ha proponì in «na»
Er in cler resultat hai dà da Nufenen. Quai malgrà che la suprastanza da Nufenen ha gì proponì a lur votantas e votants da refusar la fusiun. Quai cun trais cunter duas vuschs. L'argumentaziun è stada ch'ins haja tema da perder l'influenza. Ina vischnanca suletta haja in vusch pli flaivla sin nivel chantunal che pliras singulas vischnancas. Tar l'emprima votaziun da fusiun aveva la suprastanza da Nufenen proponì dad acceptar la fusiun.
Las vischnancas vegnan sustegnidas dal chantun Grischun cun 3,35 milliuns francs.